Karis (perekonnanimi)

Karis on eesti perekonnanimi.

Statistika
2022. aasta 1. jaanuari seisuga oli Eestis perekonnanimi Karis 38 inimesel: 16 mehel ja 22 naisel. Perekonnanimede levikult oli Karis meeste puhul 7873. kohal ja naiste puhul 6094. kohal.

Perekonnanimi Karis oli kõige levinum vanuserühmas 40–44 aastat, kus seda oli 10 000 elaniku kohta 0,82. Nimi oli kõige sagedasem Tartu maakonnas, kus sellist nime kandis maakonna 10 000 elaniku kohta keskmiselt 1,80 inimest.Statistikaamet: Nimede statistika (vaadatud 25.06.2022)

19. sajandi algul pandi pärisorjusest vabastamise käigus Läänemaal Karuse kihelkonna Karuse ning Vigala kihelkonna Vana-Vigala mõisavaldades ning Viljandimaal Kolga-Jaani kihelkonna Võisiku mõisavallas talupoegadele nimeks Karris ja Karis kokku 3 korral.Onomastika andmebaas. Nimede panemine (algne nimekuju): Karis. 

Nimede eestistamise käigus võeti 1936–1940 aastal Karis uueks nimeks kokku 18 korral, kui loobuti nimedest  Hein(d)richson kuuel ning Karlson ja Kreisson kahel juhul. Lisaks ka nimedest Kärt,	Kört, Klausson,	Kelindemann, 	Kleinberg, 	Königsberg,	Krusberg ja Visberg.Onomastika ndmebaas. Nimede eestistamine:(uus nimekuju): Karis.

Nime kandjaid
Alar Karis, eesti molekulaargeneetik ja arengubioloog, Tartu Ülikooli ja Eesti Maaülikooli rektor, riigikontrolör, Eesti Vabariigi president (1958–)
Harry Karis, eesti fütopatoloog (1930–)
Helle Karis, eesti filmirežissöör (1944–2021)
Martin Karis, eesti endine saalihokimängija ja tennisetreener (1981–)
Sirje Karis, eesti muuseumitegelane (1956–)
Tiit Karis, eesti trombonist, dirigent ja pedagoog (1911–1977)

 Viited 

Välislingid


Kategooria:Eestistamisel antud perekonnanimed